CBS ແລະ Viacom ບັນ​ລຸ​ຂໍ​້ຕົກ​ລົງ ຈະ​ຮວ​ມ​ກັນ ເປັນບໍ​ລິ​ສັດ​ໃຫຍ່ ສື່ມວນ​ຊົນ 
ບັນ​ດາ​ບໍ​ລິ​ສັດ​ສື່​ມວນ​ຊົນ​ ຂອງ​ສະ​ຫະ​ລັດ CBS ແລະ Viacom ​ປະ​ກາດ​ແຜນ​ການ​ ຂອງ​ເຂົາ​ເຈົ້າ​ ທີ່​ຈະ​ຮວມ​ເຂົ້າ​ກັນ ແລະດຳເນີນຍຸດ​ທະສາດ​ ກ່ຽວ​ກັບການ​ເຕີບ​ໂຕ ສຳ​ລັບ​ຕະ​ຫຼາດ ສະ​ຫະ​ລັດ ແລະ​ຕະ​ຫຼາດສາ​ກົນ.​
ບັນດາບໍລິສັດສື່ມວນຊົນຂອງສະຫະລັດ CBS ແລະ Viacom ໄດ້ປະກາດໃນວັນອັງ ຄານວານນີ້ ກ່ຽວກັບແຜນການຂອງເຂົາເຈົ້າທີ່ຈະຮ່ວມເຂົ້າກັນ ແລະດຳເນີນຍຸດທະ ສາດ ກ່ຽວກັບການເຕີບໂຕ ໃນການມີໜ້າຂອງພວກເຂົາເຈົ້າ ຢູ່ໃນ ຕະຫຼາດການສົ່ງ ແລະຮັບຂໍ້ມູນ ແລະສ້າງລາຍການ ສຳລັບຕະຫຼາດສະຫະລັດ ແລະຕະຫຼາດສາກົນ ນຳດ້ວຍ ສອງບໍລິສັດກັບຄືນເຂົ້າມາຮ່ວມກັນອີກ ຫຼັງຈາກໄດ້ແຍກຈາກກັນໃນປີ 2006 ຮວມກັນແລ້ວ ພວກເຂົາເຈົ້າມີລາຍໄດ້ປະຈຳປີ 28 ພັນລ້ານໂດລາ ແລະເປັນເຈົ້າ ຂອງບ່ອນສ້າງຮູບເງົາ Paramount Pictures ບໍລິສັດພິມປື້ມ Simon & Schuster ແລະຕາໜ່າງໂທລະພາບຫຼາຍແຫ່ງ ຮວມທັງ MTV ສູນກາງຕະຫລົກ ຫຼື Central Comedy ແລະ Showtime ຢູ່ໃນຖະແຫຼງການທີ່ອອກໃນວັນອັງຄານວານນີ້ ບໍລິສັດທັງສອງກ່າວວ່າ ເຂົາເຈົ້າ ຄາດວ່າ ການຮວມເຂົ້າກັນ ຈະປະຢັດເງິນໄດ້ເຖິງ 500 ລ້ານຕໍ່ປີ ການຮວມເຂົ້າກັນດັ່ງກ່າວເປັນເລື່ອງຫລ້າສຸດໃນອຸດສາຫະກຳ ທີ່ໄດ້ເຫັນການຊື້ຂາຍ ເປັນເງິນຈຳນວນຫຼວງຫຼາຍ ໃນຂະນະທີ່ບໍລິສັດແຂ່ງຂັນກັນໃນເລື້ອງພວກລູກຄ້າ ໃນ ການຊົມໃຊ້ການສົ່ງແລະຮັບຂໍ້ມູນ ແລະບັນດາຜູ້ເບິ່ງໂທລະພາບ ທີ່ເຄີຍມີມາ ບໍລິສັດ ViacomCBS ຍັງຈະເປັນບໍລິສັດທີ່ຂ້ອນຂ້າງນ້ອຍຖ້າປຽບທຽບໃສ່ບັນດາ ບໍລິສັດທີ່ໃຫຍ່ກວ່າໃນຕະຫຼາດ ບໍລິສັດ Disney ມີມູນຄ່າຕະຫຼາດຢູ່ ປະມານ 245 ພັນລ້ານໂດລາ ໃນຂະນະທີ່ບໍລິສັດ Comcast ມີມູນຄ່າຢູ່ 193 ພັນລ້ານໂດລາ ແລະ ບໍລິສັດ Netfix ມີມູນຄ່າຢູ່ 136 ພັນລ້າ